Nafarroako Parlamentuko Mahaiak, 2019ko irailaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miren Aranoa Astigarraga andreak aurkeztutako galdera, A eredua biziberritze aldera ADIPNA eta Erriberako Zuzendariak elkarteek egindako errekerimenduari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 16an

Lehendakaria: Unai Hualde Iglesias

GALDERAREN TESTUA

EH Bildu-Nafarroa talde parlamentarioko foru parlamentari Miren Aranoa Astigarraga andreak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuko Hezkuntzako kontseilari Carlos Gimeno Gurpegui jaunak idatziz erantzun dezan:

Abuztuaren amaiera aldean ADIPNArekin eta Erriberako Zuzendarien Elkartearekin egindako bileran, elkarte horiek bereziki azpimarratu zuten A eredua –irakaskuntza gaztelaniaz ematen du, eta euskara irakasgaia da– biziberritu beharko litzatekeela maila, etapa eta modalitate guztietan.

Zure departamentuak errekerimendu hori beteko al du? Nola?

Iruñean, 2019ko irailaren 10ean

Foru parlamentaria: Miren Aranoa Astigarraga